stanford-oval/wikipedia huggingface dataset:
Spirit (אלבום)
היסטוריית יציאות לאור

| גרסה רגילה> מדינה | גרסה רגילה> תאריך יציאה | גרסה רגילה> חברת תקליטים | גרסה רגילה> פורמט | גרסה רגילה> קטלוג | גרסה רגילה> מקור |
| --- | --- | --- | --- | --- | --- |
| אירלנד | 9 בנובמבר 2007 | סייקו מיוזיק | תקליטור • הורדה דיגיטלית | 88697185262 |  |
| בריטניה | 12 בנובמבר 2007 | סייקו מיוזיק | תקליטור • הורדה דיגיטלית | 88697185262 |  |
| שוודיה | 23 בינואר 2008 | סוני BMG | תקליטור • הורדה דיגיטלית | 88697222432 |  |
| ניו זילנד | 25 בינואר 2008 | סוני BMG | תקליטור • הורדה דיגיטלית | 88697222432 |  |
| איטליה | 25 בינואר 2008 | סוני BMG | תקליטור • הורדה דיגיטלית | 88697222432 |  |
| טאיוואן | 25 בינואר 2008 | סוני BMG | תקליטור • הורדה דיגיטלית | 88697222432 |  |
| גרמניה | 25 בינואר 2008 | סוני BMG | תקליטור • הורדה דיגיטלית | 88697222432 |  |
| שווייץ | 25 בינואר 2008 | סוני BMG | תקליטור • הורדה דיגיטלית | 88697222432 |  |
| קוריאה | 25 בינואר 2008 | סוני BMG | תקליטור • הורדה דיגיטלית | 8803581113907 |  |
| אוסטרליה | 26 בינואר 2008 | סוני BMG | תקליטור • הורדה דיגיטלית | 88697222432 |  |
| הונג קונג | 28 בינואר 2008 | סוני BMG | תקליטור • הורדה דיגיטלית | 88697222432 |  |
| יוון | 28 בינואר 2008 | סוני BMG | תקליטור • הורדה דיגיטלית | 88697222432 |  |
| פולין | 28 בינואר 2008 | סוני BMG | תקליטור • הורדה דיגיטלית | 88697222432 |  |
| סינגפור | 28 בינואר 2008 | סוני BMG | תקליטור • הורדה דיגיטלית | 88697222432 |  |
| ספרד | 19 בפברואר 2008 | סוני BMG | תקליטור • הורדה דיגיטלית | 886972224329 |  |
| צרפת | 10 במרץ 2008 | סוני BMG | תקליטור • הורדה דיגיטלית | 88697222432 |  |
| סין | 10 במרץ 2008 | סוני BMG | תקליטור • הורדה דיגיטלית | 9787799427188A |  |
| מקסיקו | 24 במרץ 2008 | סוני BMG | תקליטור • הורדה דיגיטלית | 886972224329 |  |
| ארצות הברית | 8 באפריל 2008 | ג'יי | תקליטור • הורדה דיגיטלית | 88697025542 |  |
| קנדה | 8 באפריל 2008 | סוני BMG | תקליטור • הורדה דיגיטלית | 88697025542 |  |
| יפן | 23 באפריל 2008 | BMG יפן | תקליטור / תקליטור + DVD | BVCP24129 |  |
| ברזיל | 24 באפריל 2008 | סוני BMG | תקליטור | 88697222432 |  |
| גרסת דלוקס> מדינה | גרסת דלוקס> תאריך יציאה | גרסת דלוקס> חברת תקליטים | גרסת דלוקס> פורמט | גרסת דלוקס> קטלוג | גרסת דלוקס> קטלוג |
| --- | --- | --- | --- | --- | --- |
| אוסטרליה | 8 בנובמבר 2008 | סוני BMG | תקליטור / תקליטור + DVD | 88697359692 |  |
| אירופה | 14 בנובמבר 2008 | סוני BMG | תקליטור / תקליטור + DVD | — |  |
| אמריקה הלטינית | 14 בנובמבר 2008 | סוני BMG | תקליטור / תקליטור + DVD | — |  |
| בריטניה | 17 בנובמבר 2008 | סייקו מיוזיק | תקליטור / תקליטור + DVD | — |  |
| מקסיקו | 17 בנובמבר 2008 | סוני BMG | תקליטור / תקליטור + DVD | — |  |
| יפן | 19 בנובמבר 2008 | BMG יפן | תקליטור / תקליטור + DVD | — |  |
| ארצות הברית | 3 בפברואר 2009 | ג'יי | תקליטור / תקליטור + DVD | — |  |
| קנדה | 3 בפברואר 2009 | סוני BMG | תקליטור / תקליטור + DVD | — |  |
אהבת הפירט

| --- | --- |

 מידע כללי
 מאת:  ג'והנה לינדסי
 שפת המקור:  אנגלית
 סוגה:  רומן רומנטי
 הוצאה
 הוצאה:  שלגי רמדור
 תאריך הוצאה:  1999
 מספר עמודים:  320
 הוצאה בעברית
 תרגום:  ישראלה קלצל
 קישורים חיצוניים
 הספרייה הלאומית:  001907572
אהבת הפירט (באנגלית: A Pirate's Love) הוא ספרה השני של הסופרת האמריקאית ג'והנה לינדסי. פורסם לראשונה באוקטובר 1978. הוא הפך להצלחה מסחררת ושבעה חודשים לאחר מכן יצאה מהדורה נוספת שלו. 7 מהדורות של הספר יצאו בין השנים 1978–1997. הספר הגיע למקום הראשון ברשימת רבי המכר של הניו יורק טיימס. בישראל הספר יצא לאור בשנת 1999 בהוצאת שלגי רמדור.
תקציר

בטינה ורלן נשלחת על ידי אביה החורג, אנדרה, להפלגה לאי מבודד כדי לפגוש את ארוסה שאותו לא פגשה מעולם. על אף חששותיה, לבטינה יש תקווה ורצון למערכת יחסים טובה עם ארוסה לעתיד, הרוזן דה פייר. בעודה על האונייה בדרכה אל הרוזן, נחטפת בטינה יחד עם מדלן עוזרתה על ידי ספינת פירטים. בין טרסטין, קפטן הספינה ובטינה, מתפתח קרב טעון רגשות ובטינה עושה כל שביכולה על מנת לברוח מהפיראט האנגלי.
עלילה

בתחילת הסיפור מוצג אנדרה כאביה של בטינה, ששמר כלפיה טינה מאז שהייתה ילדה כיוון שנולדה כנקבה ולא כזכר. בהמשך מתברר כי בטינה מעולם לא הייתה בתו. אשתו ז'וזל כבר לא יכלה להביא ילדים לעולם ולכן אנדרה התעלם מבטינה.
בטינה נולדה כילדה מאושרת וחייכנית אך ככל שהזמן חלף החלו כעסים ומרדניות כלפיה אביה להופיע ולכן היא נשלחה על ידיו לפנימייה במנזר סגור, שם למדה לרסן את אופייה הזועף.
במלוא גיל 16 בטינה היפהפייה ארוסה בנישואי הסכם מצד אביה לרוזן דה פייר שנמצא במרחק של אלפי קילומטר מאמה על אי נידח. אומנם מטרת הנישואים היה בעיקר כסף, אך בטינה משלימה עם גורלה ועולה על "ספינת הרוח" עם מדלן, המטפלת שלה.
באמצע ההפלגה מותקפת "ספינת הרוח" על ידי אונייה בשם "הגברת האצילה", שהייתה אונייה של פיראטים. "הגברת האצילה" לא סתם תקפה את "ספינת הרוח", הייתה לכך סיבה. אחד מאנשיו של טרסטין, הקפיטן של הספינה, תיאר לפניו את מראה של בטינה ולכן החליט טרסטין לתקוף את הספינה ולקחתה בשבי.
בטינה נלקחת יחד עם מדלן, שטוענת שבטינה אינה יודעת אנגלית ורק צרפתית (במטרה להגן עליה), אך לאחר שטרסטין ובטינה נמצאים לבד בחדר הדבר מתגלה כשקר. פרט, לאנגלית ידעה בטינה גם צרפתית (בהמשך הסיפור מתברר שגם טרסטין ידע צרפתית)
.
הליידי הצרפתייה, בטינה, אינה יכולה לשמור על מצב רוח קריר, בעיקר לא לאחר המקרה בו גילתה כי טרסטין שיקר לה על קיומם של אנשי "ספינת הרוח" ועל התעללות שעלולה לקרות להם אם לא תשכב עמו (ולכן התפשרה). כאשר גילתה כי היה זה שקר, מצאה עצמה זורקת עליו כלי מתכת עד התעלפותו על הרצפה. היא כמעט שנרצחה על ידי שוט אם טרסטין לא היה חוזר להכרה ונחשב כבר ללא מת.
מרדנותה של בטינה גורם לה להתעמת עם טרסטין, לגרום לו לגלח את זקנו, לברוח ממנו ועוד. עם זאת, לבסוף, מאמציה נמצאים לשווא כיוון שתמיד חזרה לזרועותיו אם או אם לא רצתה.
במהלך ההפלגה טרסטין מחליט לשנות את מסלול ההפלגה - במקום ישר אל ארוסה של בטינה, אל ביתו שנמצא קרוב יותר, על אי. באי טרסטין מפגיש אותה עם אדם בשם קייסי, שבהמשך מתגלה כאביה לאחר שפוגש את אמה. בו בזמן, אביה של בטינה נפטר ואמה ז'וזל מפליגה אל פייר, להיות עם בתה ולספר שאינה חייבת עתה להינשא (באותה זמן בטינה ברחה מטרסטין) וכך באותו לילה שנפגשו נחטפו שיניהן – עתה לטריסטין שתי בעיות.
אחד ממאפייניה הבולטים הוא רצונה לעשות כחפצה בחייה ומרדנותה, אך אלו הם הגורמים המתמיד לסבלה המיותר, כיוון שלפעמים נאבקה רק בשביל להיקרא מנצחת. שני אפיונים אלה וגרימתם לסבל מופיעים בעיקר לאחר שמתפרצת על טרטסין בטענה שהיא בהיריון. כאשר הכתה אותו בלחיו, הוא שמח תחילה, אך חשדו גבר עליו והוא היה חייב לשמוע ממנה במפורש כי הילד שלו והיא לעומתו סירבה לתת לו את המילה מבלי לתת רמזים סותרים, על אף שזה היה ילדו. עקב כך טרסטין עזב את ביתו לתקופה מסוימת ולאחר שחזר, היה עצבני על כל אנשי ביתו ובייחוד על בטינה, דבר שגורם לה צער רב כיוון שרצתה לחלוק עמו את השינויים שחלו בה ולחזור לקרבו. מחשבה על מה שיחל היה לקרות אם לא הייתה עקשנית כל כך אכל אותה.
הסיפור מסתיים בכך שטרסטין מחליט לחזור אל ביתו במקום לנקום את נקמתו בדון מוגלאל, אויבו שרצח את אמו, כדי להיות עם בטינה בזמן הריונה. כאשר הוא מגיע אל ביתו, הוא מגלה כי היא נחטפה על ידי דון מוגלאל והוא יוצא אחריו.
קרב מתחולל בין טרסטין לדון ופרטים על עברו של טרסטין נחשפים לפני אויבו, אך זעקתה של בטינה גורמת לטרסטין לעזוב את הקרב ולרוץ אל החדר בו היא כלואה. ירייה נשמעת. דון נרצח על ידי ז'ול, חברו הטוב של טרסטין, בזמן שטרסטין נחלץ לעזרתה של בטינה בזמן שהייתה בסף של היריון.
לטרסטין ולבטינה נולדת ילדה בעלת שער בלונדיני ועיניים תכולת כאמה.
אברהם גובר

| --- | --- |

 לידה:  6 ביולי 1945 (בן 79) לבוב, ברה"מ 
 ענף מדעי:  הנדסה
 מקום מגורים:  ישראל
 מקום לימודים:  אוניברסיטת תל אביב 
 מנחה לדוקטורט:  אמנון יריב 
 מוסדות:  אוניברסיטת תל אביב
 פרסים והוקרה:  עמית IEEE  עמית באגודה האמריקנית לפיזיקה (APS)
 תרומות עיקריות
 אלקטרוניקה קוונטית ולייזר אלקטרונים חופשיים
 
אברהם (אבי) גובר (נולד ב-6 ביולי 1945) הוא פרופסור אמריטוס במחלקה לאלקטרוניקה פיזיקלית בפקולטה להנדסה באוניברסיטת תל אביב המתמחה באלקטרוניקה קוונטית ולייזר אלקטרונים חופשיים, וראש המרכז הישראלי לפיתוח מקורות ושימושי קרינה המשותף לאוניברסיטת תל אביב ולאוניברסיטת אריאל.
ביוגרפיה

אברהם גובר נולד בפולין להורים ניצולי שואה – הלה ואהרון גרוברט שניצלו על ידי חסידי אומות העולם (משפחת פייטרובסקי), ועלה ארצה עם משפחתו בשנת 1949. הוא למד בתיכון קוגל בחולון, התגייס בשנת 1963 ושירת כקצין קשר. את התואר הראשון בפיזיקה קיבל בהצטיינות מאוניברסיטת תל אביב ב-1968, ואת התואר השני, בפיזיקה של מצב מוצק, קיבל בהצטיינות יתרה מאוניברסיטת תל אביב ב-1971. את הדוקטורט בפיזיקה שימושית והנדסת חשמל עשה במכון הטכנולוגי של קליפורניה (Caltech) בפסדינה בשנת 1975. נושא הדוקטורט: Wave Interactions in Periodic Structures and Periodic Dielectric Waveguides (אינטראקציות של גלים במבנים מחזוריים) בהנחיית פרופ' אמנון יריב.
בתקופת לימודי המאסטר הועסק גובר במפעל הטרנזיסטורים של תדיראן, והשתתף בפיתוח המעגלים המשולבים הראשונים בתעשייה הישראלית. במהלך לימודי התואר השלישי שימש גובר יועץ לחברת Heliotech בתחום תאי שמש ולחברת Meret בתחום לייזרים מוליכים למחצה. בשנת 1976 היה גובר חוקר אורח ב-Caltech, ושנה לאחר מכן הצטרף לאוניברסיטת תל אביב כמרצה בכיר, ובשנת 1983 קיבל דרגת פרופסור חבר. הוא כיהן כראש המכון לחקר התקנים אלקטרוניים ע"ש מקס ובטי קרנצברג בשנים 1984–1985, וב-1991 הפך לפרופסור מן המניין.
ב-1988 גובר ייסד ועמד בראש קונסורציום לפיתוח ה-FEL (לייזר אלקטרונים חופשיים - Free Electron Laser) הישראלי הראשון בהשתתפות אוניברסיטת תל אביב, מכון ויצמן, רפא"ל, וקמ"ג ובהיגוי של שר המדע והאנרגיה – פרופ' יובל נאמן. לזירה ראשונה הודגמה במכון ויצמן ב-1988. הלייזר ומאיץ האלקטרונים האלקטרוסטאטי שבבסיסו הועברו ממכון ויצמן לאריאל ב-1999 בהזמנת נגיד אוניברסיטת אריאל יגאל כהן-אורגד. גובר ייסד ב-2003 את מרכז לייזר אלקטרונים חופשיים הישראלי לפיתוח מקורות ושימושי קרינה, המשותף לאוניברסיטת תל אביב ולאוניברסיטת אריאל, והוא עומד בראשו מאז.
בשנת 2005 זכה גובר בפרס FEL הבינלאומי על "תרומתו החלוצית לביסוס יסודות התאוריה של ה-FEL". בין השנים 2006–2010 החזיק גובר את הקתדרה לאלקטרוניקה על שם לודביק ג'וקל באוניברסיטת תל אביב, וב-2013 פרש לגמלאות כפרופסור אמריטוס.
לאורך השנים, שימש גובר יועץ למעבדת המחקר של חיל הים האמריקני (US Navy) בוושינגטון DC, וניהל בסוף שנות ה-80 בחברת SAIC בוושינגטון פרויקט מו"פ במסגרת יוזמת ההגנה האסטרטגית של ארצות הברית ("מלחמת הכוכבים") לפיתוח לייזרים של אלקטרונים חופשיים בעלי עוצמה גבוהה. בנוסף, שימש גובר כפרופסור אורח באוניברסיטת סטנפורד, המעבדה הלאומית בברוקהייבן, ניו יורק, אוניברסיטת קליפורניה בסנטה ברברה, אוניברסיטת מרילנד, אוניברסיטת קליפורניה בלוס אנג'לס והאוניברסיטה הטכנית נניאנג בסינגפור. בשנים 2005–2006 היה גובר חבר בצוות מומחים של האיחוד האירופי ESFRI - European Roadmap for Research Infrastructure, שהכין מפת דרכים לתשתיות המחקר האירופיות בשני העשורים הבאים בתחום ה-FEL של קרינת X רכה.
גובר היה בין המייסדים של הוועדה הבין-סנאטית של האוניברסיטאות להגנה על העצמאות האקדמית, ושירת בה כנציג הסנאט של אוניברסיטת תל אביב בשנים 2004-2013.
במהלך השנים פרסם גובר מעל 250 פרסומים אקדמיים, הנחה יותר מ-40 תלמידים לתארים מתקדמים ופוסט-דוקטורט, ועל שמו רשומים 6 פטנטים.
גובר נשוי לג'ון ואב לשלושה.
תחומי מחקריו

פרופ' גובר עוסק באלקטרוניקה קוונטית, אלקטרומגנטיות, פיזיקת הפלזמה, אלקטרואופטיקה, לייזרים, התקנים אלקטרוניים והתקני מוליכים למחצה.
תחומי המחקר הספציפיים שלו הם:
אופטיקה קוונטית של אלקטרונים חופשיים.
תופעות בסיסיות של אינטראקציה קוונטית של אלקטרונים חופשיים עם אור וחומר, ודואליות גל-חלקיק. שימושים במיקרוסקופ אלקטרונים.
אינטראקציה בין אלומת אלקטרונים לשדות אלקטרומגנטיים, לייזרים של אלקטרונים חופשיים, קרינת צ'רנקוב-סמית-פורסל.
האצת לייזר ומאיץ אלקטרונים על שבב.
קרינת-על מאלומות אלקטרונים מקובצות ודיכוי רעש מאלומות אלקטרונים.
גלים אלקטרומגנטים באורך גל מילימטרי וקרינת טרה-הרץ.
העברת אנרגיה במרחב החופשי באמצעות אלומת גלים מילימטריים.
תקשורת סלולרית ממתקנים בסטרטוספירה.
פעילות באגודות מקצועיות

1974- חבר IEEE.
2007- עמית IEEE על "תרומתו ללייזרים של אלקטרונים חופשיים וקרינת-על מאלומות אלקטרונים מקובצות".
1979- חבר באגודה האמריקנית לאופטיקה (OSA).
1988- חבר באגודה הבינלאומית להנדסה אופטית (SPIE).
2008- עמית באגודה האמריקנית לפיזיקה (APS) על "הישגים מדעיים יוצאי דופן ומנהיגות תוך שיתוף פעולה בינלאומי בתחום ה-FEL".
הערות שוליים

↑  רשימת מרכזי ידע, משרד המדע והטכנולוגיה
↑  אינטראקציות של גלים במבנים מחזוריים (באנגלית), Caltech
1 2 3 4  פרופ' אברהם גובר (באנגלית) באתר אוניברסיטת תל אביב
↑  לראשונה בישראל הופקה קרן מייזר ממתקן ה–F.E.L, הידען
↑  הצוות (באנגלית), מרכז שלזינגר - אוניברסיטת אריאל
↑  זוכה פרס FEL לשנת 2005: אבי גובר (באנגלית), אוניברסיטת סטנפורד
↑  לייזר ישראלי ב"מלחמת הכוכבים", מעריב, 4 במרץ 1988
↑  הוועדה הבין-סנאטית של האוניברסיטאות להגנה על העצמאות האקדמית, אוניברסיטת חיפה
↑  אברהם גובר באתר גוגל פטנטים
↑  עמית IEEE, אוניברסיטת תל אביב
↑  האגודה האמריקנית לפיזיקה - תעודת עמית, אוניברסיטת תל אביב
| --- | --- |
בקרת זהויות :  NLI: 987007347222305171  ISNI: 0000 0000 2285 6564  LCCN: n00048406  VIAF: 33230346   WorldCat (עם VIAF): 33230346
Matches

Matches (בעברית: גפרורים) הוא שיר שהוקלט על ידי הזמרת-יוצרת האמריקאית בריטני ספירס, ביחד עם להקת בנים האמריקאית בקסטריט בויז. השיר יצא לאור ב-18 בדצמבר 2020, כסינגל החמישי מתוך האלבום Glory, על ידי חברת התקליטים תקליטי RCA.
רקע והרכב

השיר הופק על ידי מייקל ווייז ואיאן קירקפטריק ונכתב על ידי אותם השנים, ביחד עם אסיה ווייטקר וג'סטין טרנטר. השיר מסמן את שיתוף הפעולה הראשון בין ספירס לבקסטריט בויז. עם זאת, שניהם השתתפו בגרסת כיסוי לשיר "What's Going On", שיצאה בשנת 2001, כחלק מקמפיין האמנים נגד מחלת איידס ברחבי העולם. השיר הוקלט בתחילת שנת 2017, אך ורק על ידי בקסטריט בויז לאלבום האולפן התשיעי שלהם DNA, אך לבסוף נגנז. עם זאת, ספירס שמעה את השיר, אהבה אותו ובחרה להקליט אותו מחדש, תוך שהחליטה שהבית שהוקלט על ידי בקסטריט בויז יישאר גם כן. אחד מחברי להקת הבנים, אלכסנדר מקלין, חשף כי היה אופטימי לגבי יציאתו של השיר ואמר שהוא רוצה לצלם לו וידאו קליפ "בסגנון הסגר".
השיר מכיל בתוכו סוגות מוזיקליות כמו דאנס, גליץ' ואלקטרופופ. מילותיו מתארות אהבה מסוכנת.
הוצאה

בעקבות הקמפיין #JusticeForGlory, שהושק על ידי מעריציה של ספירס ברשתות החברתיות במהלך מגפת הקורונה, חשפה הזמרת גרסת כיסוי חדשה לאלבום Glory, ב-8 במאי 2020, כמעט ארבע שנים לאחר צאתה הרשמית. כעבור שלושה שבועות, הודיעה ספירס כי השיר "Mood Ring", ייכלל במהדורה המחודשת של האלבום. המהדורה המחודשת של האלבום Glory, יצאה לאור ב-4 בדצמבר 2020 והכילה את השיר "Mood Ring", רמיקסים ושני שירים חדשים: "Swimming in the Stars" ו-"Matches". ב-11 בדצמבר, המהדורה המחודשת הועלתה לשירותי הסטרימינג והורדה דיגיטלית. באותו היום, הועלה האודיו הרשמי של לערוץ היוטיוב של ספירס.
ב-18 בדצמבר 2020, יצא השיר כסינגל באיטליה והף לסינגל החמישי מהאלבום.
הצלחה מסחרית

"Matches" לא זכה להצלחה מסחרית רבה בעקבות חוסר קידום, אך בסופו של דבר הופיע לראשונה במקום השביעי ו-11 במצעד השירים הדיגיטליים של בילבורד בקנדה וארצות הברית. באירופה, הגיע השיר למקום ה-22 במצעד השירים הדיגיטליים בגרמניה ובמצעד הסינגלים של הונגריה ולמקום 48 במצעד השירים הדיגיטליים בבריטניה. כמו כן, השיר הגיע למקום ה-40 במצעד הסינגלים של ניו זילנד. עם זאת, השיר הצליח להגיע בשיאו למקום העשירי במצעד ה-RIM של מלזיה במהלך השבוע הרביעי שלו במצעד, ונהפך לשיר השני של ספירס שהגיע לעשירייה הפותחת במדינה במהלך שנת 2021, לאחר צאת השיר "Swimming in the Stars", שהגיע למקום השלישי.
קרדיטים וצוות

כל הקרדיטים שלהלן לקוחים מטיידל.
בריטני ספירס – קולות, הקלטה קולית
בקסטריט בויז – קולות, הקלטה קולית
איאן קירקפטריק – פזמונאי, מפיק מוזיקלי
מייקל ווייז – פזמונאי, מפיק מוזיקלי
ג'סטין טרנטר – פזמונאי
אסיה ווייטאקר – פזמונאית
ג׳וש גדווין – מיקסינג
דייוויד קוץ' – מאסטרינג
מיקומי שיא

|   ‏‏‏  מצעדים ודירוגים (2021–2020)> מדינה |   ‏‏‏  מצעדים ודירוגים (2021–2020)> מצעד |   ‏‏‏  מצעדים ודירוגים (2021–2020)> מיקום שיא |   ‏‏‏  מצעדים ודירוגים (2021–2020)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד השירים הדיגיטליים | 11 |  |
|  גרמניה | GfK – טופ 100 | 22 |  |
|  הונגריה | Rádiós Top 40 | 22 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד השירים הדיגיטליים | 48 |  |
|  מלזיה | RIM | 10 |  |
|  ניו זילנד | המצעד הניו זילנדי הרשמי | 40 |  |
|  קנדה | קנדה הוט 100 | – |  |
|  קנדה | מצעד השירים הדיגיטליים | 7 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 11 בדצמבר 2020 | הזרמת מוזיקה • הורדה דיגיטלית | RCA רקורדס |  |
| איטליה | 18 בדצמבר 2020 | רדיו להיטים עכשוויים | סוני מיוזיק |  |
STS-66

STS-66 היא המשימה ה-13 של מעבורת החלל אטלנטיס ששוגרה ממרכז החלל קנדי, פלורידה, ב-3 בנובמבר 1994. צוות המעבורת עסק בחקר כדור הארץ.
הצוות

מפקד המשימה:ארצות הברית דונלד מקמונגל
טייס:ארצות הברית קרטיס בראון (Curtis L. Brown)
מומחה למשימה:ארצות הברית אלן אוצ'ואה
מומחה למשימה:ארצות הברית ג'וזף טנר (Joseph R. Tanner)
מומחה למשימה: צרפת ז'אן פרנסואה קלוורוי (Jean-François Clervoy)
מומחה למשימה:ארצות הברית סקוט פרז'ינסקי (Scott E. Parazynski)
תיאור הטיסה

המעבורת המריאה ב-3 בנובמבר 1994 מכן שיגור 39B במרכז החלל קנדי כמתוכנן.
במעבורת הותקנה מערכת ATLAS-03 של ספייסלאב. זו הייתה הטיסה שלישית של המערכת אחרי STS-45 ו-STS-56. בעזרת המערכת בוצעו מדידות שונות של מצב האטמוספירה. בין היתר היא כללה מכשירי מדידה שנבנו בבלגיה וצרפת.
בנוסף מכשור המעבורת כלל מערכת Cryogenic Infrared Spectrometer Telescope for Atmosphere, or CRISTA שנבנתה בגרמניה. היא שוחררה לטיסה עצמאית ביום השני של המשימה ושהה במרחק 40–70 ק"מ מהמעברות. היא חזרה למעברות ביום האחרון של המשימה.
ב-4 באוקטובר החלו ניסויים בתחום אינטרפרומטריה.
המעבורת נחתה ב-14 בנובמבר במסלול נחיתה מס' 22 בבסיס חיל האוויר אדוארדס.
STS-65

STS-65 היא המשימה ה-17 של מעבורת החלל קולומביה ששוגרה ממרכז החלל קנדי, פלורידה, ב-8 ביולי 1994. על המעבורת הייתה מערכת בינלאומית לחקר חוסר כבידה International Microgravity Laboratory (IML-2). בנוסף לכך בוצעו מחקרים בתחום מדעי החיים.
הצוות

מפקד המשימה: רוברט קבאנה
טייס: ג'יימס הולסל
מפקד מטען: צ'יאקי מוקיי, (יפן יפן) מהסוכנות היפנית לחקר החלל
מומחה למשימה: ריצ'רד הייב (Richard J. Hieb)
מומחה למשימה: קרל א. וולז (Carl E. Walz)
מומחה למשימה: לרוי צ'יאו
מומחה למשימה: דונלד תומאס
ז'אן ז'אק פאבייה (צרפת צרפת) היה בצוות גיבוי
תיאור הטיסה

המעבורת המריאה ב-8 ביולי 1994 מכן שיגור 39A במרכז החלל קנדי. ספירה לאחר הופסקה ב-T-5 בגלל תנאי מזג האוויר באתר וחודשה תוך זמן קצר.
על המעבורת הותקנה מערכת ספייסלאב שכללה מערכת בינלאומית לחקר חוסר כבידה International Microgravity Laboratory (IML-2). במחקר זה השתתפו מדעני סוכנות החלל האירופית, קנדה ויפן. בעזרת המערכת בוצעו כ-80 ניסויים בחקר חוסר כבידה ומדעי החיים.המשימה כללה 82 ניסויים של מדעי החיים (ניסויים אודות גוף האדם, ביולוגיה בחלל, השפעות קרינה, ו-Bioprocessing) וניסויים של התנהגות חומרים במיקרוכבידה (הנדסת חומרים, התנהגות נוזלים בחלל ומחקר על סביבה בחוסר כבידה ופעולות נגד).
משימת IML-2 נועדה להיות משימה עם שהות ארוכה מהרגיל כדי להתעמק בניסויים רפואיים הקשורים למערכת הלב וכלי הדם, מערכת העצבים האוטונומית, השפעה על העצמות ועל חילוף החומרים בשרירים.
המעבורת נחתה ב-23 ביולי במסלול נחיתה מס' 33 במרכז החלל קנדי.
אגאפה

ערך זה עוסק במושג פילוסופי. אם התכוונתם למשמעות אחרת, ראו .
אגאפה (מיוונית עתיקה ἀγάπη (agápē)) היא הצורה הגבוהה ביותר של אהבה, צדקה, אהבת אלוהים את האדם ואהבת האדם את אלוהים. אגאפה היא אהבה חובקת-כל, אהבה שאינה תלויה בדבר, והקרבה למען הזולת. מדובר באהבה החורגת מגבולות הידידות, המשפחה והזוגיות - אותן כינו היוונים בשמות אחרים. בברית החדשה, מופיעה המילה אגאפה בהטיות שונות מעל מאתיים פעמים. כמה סופרים בעת החדשה ביקשו להרחיב את השימוש במילה אגאפה - כך שתקבל משמעות גם בהקשרים של אהבה אוניברסלית לא-דתית.  המושג אגאפה נידון ברחבה גם בדתות שונות ובפילוסופיה של המוסר.
שימושים מוקדמים

למילה אגפה היו שימושים נוספים ביוון העתיקה, והמחקר מתאר גם שימוש במילה בהקשרים של כבוד. בקרב קהילות הנוצרים המוקדמות, היו גם "סעודות אגאפה" לחיזוק האחווה בין המאמינים.
בנַצְרוּת

המילה אגאפה הייתה בשימוש נרחב אצל נוצרים כביטוי ספציפי לאהבה או צדקה נוצרית (הראשונה לקורינתים 13:1–8). הביטוי "אלוהים הוא אהבה" (ὁ θεὸς ἀγάπη ἐστίν) מופיע פעמיים בברית החדשה ומצביע על מרכזיות האהבה בדתיות הנוצרית.
סי.ס. לואיס משתמש במילה אגאפה ב"ארבע האהבות" כדי לתאר את מה שהוא ראה כהאהבה הגבוה ביותר הידועה לאנושות - אהבה חסרת אנוכיות המחויבת בלהט לרווחתם של אחרים.
ראו גם

בודהיסיטה במחשבה הבודהיסטית.
מילים ביוונית לאהבה.
הערות שוליים

↑  Liddell, Henry George; Scott, Robert. ἀγάπη, A Greek-English Lexicon, Oxford: Clarendon Press., 1901, עמ' 6
↑  Agape, Agape, Encyclopedia Britannica Online, 2011
↑  Templeton, John, Agape Love: Tradition In Eight World Religions., Templeton Foundation Press, 1999
↑  Nygren, Anders (1953) [1938–39], Eros and Agape, Harper & Row
↑  Templeton, John (1999). Agape Love: Tradition In Eight World Religions. Templeton Foundation Press. ISBN 978-1-890151-29-4.
↑  Grant, Colin (1996). "For the Love of God: Agape". Journal of Religious Ethics. 4 (10): 3–21. JSTOR 40016679.
| --- | --- |
בקרת זהויות :  NLI: 987007293085205171  GND: 4137507-5  LCCN: sh85002041  LNB: 000312708  NKC: ph118296 
פרסקו של דמות נשית מחזיקה גביע במשתה אגאפה נוצרי מוקדם. קטקומבת הקדושים מרסלינוס ופטרוס, ויה לאביקנה, רומא .
הדרשה על ההר, קרל בלוך, 1877.
אברהם גולדברג (צייר)

| --- | --- |

דיוקן עצמי בדיו. צויר בשנות הארבעים. התפרסם לראשונה בספרו של ד"ר ח. גמזו "ציור ופיסול בישראל" - 1951
 לידה:  1906 רפובליקת פולין 
 פטירה:  1980 (בגיל 74 בערך) תל אביב-יפו, ישראל 
 תחום יצירה:  ציור 
 
אברהם גולדברג (1906, פולין – 1980, רמת אביב) היה צייר ישראלי.
הצייר היהודי מבין ציירי ישראל

אברהם גולדברג נולד בפולין, בנם של יוסף ורבקה-שיינדל, עלה לארץ ישראל בגיל 16. כעבור זמן נסע ללמוד ציור בארצות הברית ובפריז, שני מקומות בהם ביקר לתקופות ממושכות פעמים אחדות והציג שם מעבודותיו. כבר אז נודע כאמן ארץ-ישראלי המצייר "ציור יהודי", כשהכוונה היא להצביע על היותו בעל התייחסות מיוחדת ברגישותה למה שמכונה בניסוח ספרותי, "הנשמה היהודית". ההגדרה הזו לגביו תופשת משום שהוא יותר מאחרים התמקד בנושא אחד, זכרונות מבית אבא ואמא שחרב. בחו"ל יצר קשרי עבודה וידידות עם אמנים מהשורה הראשונה ואלה פתחו לפניו דלתות. למרות זאת העדיף תמיד לחזור לארץ והמשיך כאן ביצירת עולמו המיוחד. הארץ הייתה מבחינתו ביתו האמיתי האחד והיחיד. אך בכל מקום בו חי המשיך לצייר את עולמו בדיו, בפסטל ובצבעי שמן. חלק ניכר מעבודותיו כמו אלה המוצגות באתר זה, נגזרות מתחום הציור המיניאטורי.
חוקר תולדות האמנות הארץ-ישראלית והמבקר הנודע ד"ר חיים גמזו כתב עליו בין היתר בספרו "ציור ופסול בישראל":
הוא (=אברהם גולדברג) הפחות "ארצישראלי" שבקרב ציירינו, אך "היהודי" שבהם... כל תמונותיו כמעט הן הד מהעיירה היהודית שאיננה. הן ספוגות מין יהדות פנימית, מעורה לא בנופי העיירה החיצוניים, אלא בזכרונות הילדות הנאחזים בארשת פני אמא, בקולו המזמר ובהגיגי תפילתו של אבא, בהווי הביתי מני אז. סוג נופים אחד ויחיד מצייר גולדברג: את נופי הנפש... יצירתו של גולדברג אינה פשטנית, אינה מכריזה על כולה. היא מגלח טפח ומכסה טפחיים... מעל לרהיטים ישנים וזכרונות נסוכי ערגון מתלחשים צללים ומרחפות נשמות תועות, עמומות, משהו מבוהלות, נוגות בעצבון הילדות שחלפה לבלי שוב...
אמן שהנציח את זכרונותיו

ההתייחסות של הביקורת המקצועית לגולדברג נעשתה תמיד מנקודת מוצא של מי שבציוריו משמר גחלת לוחשת של עולם שעלה באש. מעולם הוא לא השתמש במושג "שואה". אבל הייתה תחושה בדרך עבודתו היומיומית שהוא רואה בציוריו שליחות מיוחדות, המנציחה את ה"איך" - איך זה היה לפני. מפני ש"אחרי" צמחו דברים שונים לחלוטין שהוא לא מצא כוח בנפשו לגעת בהם. הדרך שלו להתמודד עם תוצאות מלחמת העולם השנייה נמצאה לו בדבקות בעולם זכרונותיו המאוכלס בדמויות שכמו נמחקו. רק מעת לעת הוא חרג מדמויותיו וצייר נושאים אחרים כאילו נזקק לפרספקטיבה כדי לבחון את עצמו בעשייתו מזווית ראייה שונה. אבל תמיד חזר לדמויות המוכרות לו ואתן גם לרקע המסתורי והאפלולי שלהן.
את ציוריו המיניאטוריים הוא צייר כשמצא עצמו נרדף על חייו בפריז הכבושה במלחמת העולם השנייה. אין לבוא בשעריה ואין לצאת מהם. ידידים סידרו לו מקלט בחדרון צר עם גומחת מטבח זעירה ושם צייר בצבעי פסטל שחבריו הצליחו להשיג עבורו. את קופסות הסיגריות שלו הפך על פניהן וצבע בצבעיו את משטחי הקרטון הלבנים על שולחן קטן כמעט כלוח שח. בנוסף לדמויות שלא הרפה מהן הוא גם צייר דוממים אחדים ונופים של שדות משתרעים למרחקים, הזויים כחלומות, על גבול המופשט, כאילו ביקש אי-שם מנוחה לעצמו. משנשאל גולדברג על תנאי מצוקתו בפריז ויכולתו המוגבלת לצייר במקום בו מרפק פוגע מיד בקיר, השיב: "כשצייר רוצה לצייר הוא ייעשה זאת גם מתחת לשולחן".
"רמברנדט היהודי"

עוד בחייו כינו את אברהם גולדברג "רמברנדט היהודי". נדמה היה שהצליח לגלות את מקור האור המופלא של רמברנדט כשהתחיל לחשוף את מה שד"ר גמזו כינה "נופי הנפש" שלו. פרופ' ב. ססיל רות הסכים עם דעתו של גמזו בספרו "האמנות היהודית" והוסיף כי מצא בעבודותיו גם מרוחו של הצייר יוזף ישראלס. ציוריו של גולדברג מעידים כי הבין טוב מרבים אחרים את סודות הנפש היהודית, ולא רק מבחינת הנושא והעלילה בלבד, אלא בעיקר הצליח להקנות תחושה למתבונן ביצירותיו שהוא מצא דרך לבטא את המימד הנעלם של הנשמה הערטילאית; עלה בידו ליצור את הרושם העמוק הזה באמצעות הניגודיות המתעתעת ומסקרנת שנוצרת בין הצבעים השונים ומשחקי האור והצל. הוא פעל כבמאי של תיאטרון שהוא בנה לעצמו. מבין הקלעים האפלים ידע לחשוף לעין הצופה את הכתם הבהיר, המדבר, כשהוא מעלים את הבלתי-חשוב ומטמיע אותו ברקע, כצייר היודע היטב גם את סודות וערך העמעום של אמנות מופשטת.